"Admiral Hipper" otti huhtikuussa osaa Norjan taisteluihin. Aluksen kuljettaessa Trondheimiin joukkoja se kohtasi 8. huhtikuuta Britannian kuninkaallisen laivaston hävittäjän "HMS Glowwormiin", joka upposi törmättyään "Admiral Hipperiin" vaurioittaen sitä lievästi. Trondheimin osasto suoritti maihinnousun 9. huhtikuuta, minkä jälkeen "Admiral Hipperin" ja kolme hävittäjää käskettiin palaamaan Saksaan 10. huhtikuuta. Polttoainepulan vuoksi ainoastaan "Admiral Hipper" ja "Z16 Friedrich Eckholdt" lähtivät merelle ja hävittäjäkin joutui palaamaan kovan merenkäynnin vuoksi satamaan. Alus siirrettiin Wilhelmshaveniin korjattavaksi. Korjaukset valmistuivat toukokuussa, minkä jälkeen alus osallistui hyökkäykseen Harstaadista vetäytyviä liittoutuneiden joukkoja kuljettavia saattueita vastaan.